
holera,  quam  nobismet  nunc  tractandam  pro- 
ponimus, etsi  haud  raro  in  Britannia  nostra,  aliis- 
que coelis  temperatis,  coiispiciatur,  regiones  tamen 
tropicas  multo  frequentius  infestat;  quibus  in 
terris,  furore  nondum  subacto  saevit,  multaque 
millia,  et  juniores  viribus  fretos,  senioresque,  sub- 
ita atquempinata  morte,  e medio  rapit. 

Nostra  in  regione,  ut  scripsit  Sydenhamus, 
m Augusto  mense  apparet,  atque  se  continens  in- 
tra ejus  limites,  vix  in  priores  Septembris  hebdo- 
madas evagatur.  Nonnunquam  tamen  accidit 

cholera,  quam  nobismet  nunc  tractandam  pro- 
ponimus, etsi  haud  raro  in  Britannia  nostra,  aliis- 
que  coelis  temperatis,  conspiciatur,  regiones  tamen 
tropicas  multo  frequentius  infestat;  quibus  in 
terris,  furore  nondum  subacto  sievit,  multaque 
millia,  et  juniores  viribus  fretos,  senioresque,  sub- 
ita  atquempinata  morte,  e medio  rapit. 

Nostra  in  regione,  ut  scripsit  Sydenhamus, 
in  Augusto  mense  apparet,  atque  se  continens  in- 
tra ejus  limites,  vix  in  priores  Septembris  hebdo- 
madas evagatur.  Nonnunquam  tamen  accidit. 

gestate  vix  ad  finem  perducta,  praesertim  quum 
aer  siccus  calidiorque,  in  humidum  frigidumque 
mutetur,  ut  e tenebris  erumpat.  Qui  tamen  ter- 
ras alio  sole  calentes  incolunt,  huic  morbo  totum 
per  anni  cursum  obnoxii  sunt ; et  hi  quidem  tum 
maxime,  quum  sestates  saevissime  candent,  ad  eum 
procliviores  sunt.  Cholera  saepe  epidemica  esse 
videtur,  praecipue  in  India  Orientali,  aliisque  lo- 
cis calidis  ; sed  in  Britannia  rarius  ita  sese  habet. 
De  tempore  vitae,  quo  constitutio  ad  morbum 
maxime  prona  est,  nihil  fere  dicemus,  quippe 
unusquisque,  qui  vivit  et  vitales  auras  suscipit, 
malo  obnoxius  est.  Eam  vero  aetatem,  qua  tem- 
peram  en  tum  est  praeter  solitum  irritabile ; eosque 
simili  constitutione  sive  natura,  sive  casu  praedi- 
tos, maxime  infestat.  Hinc  dicit  Aret^us,  qui 
de  Cholera  bene  scripsit,  “ juventus,  et  ea  quae 
robustior  est,  haud  fere  corripitur,  senectus  raris- 
sime, pueri  magis  quam  senes.”  Quibusquam  in 
regionibus,  infantes,  dum  dentes  gingivas  erum- 
punt, huic  morbo  obnoxii  sunt,  atque  in  iis  saepis- 
sime lethalis  est.  Homines  etiam  adultos  inva- 
dit, praesertim  si  minus  robusti,  et  temperamento 
sanguineo  praediti  sint ; vel  corpora  sua  solito  ir- 
ritabiliora, luxu  aliisve  causis,  reddiderint. 

Illust.  Cullenus  verbis  sequentibus  C-liole- 

ram  definiit : “ Humoris  biliosi  vomitus,  ejusdem 
simul  dejectio,  anxietas,  tormina,  surarum  spas- 
mata.” Atque  hic  morbus  varie  dividitur,  ut  va- 
riant auctores.  Cullenus  Choleram  Sponta- 
neam habet,  tempestate  calida,  causa  nulla  mani- 
festa, oborientem,  et  Accidentalem  rebus  acribus 
ingestis  inductam.  Alii  in  Idiopathicam  et  Symp- 
tomaticam partiuntur.  Divisio  tamen,  quas  mihi 
longe  optima  videtur,  est  in  Choleram  Veram  vel 
Biliosam,  et  Spasmodicam , ut  in  Nosologia  Doc- 
toris  Good  nuncupantur ; illa  in  coelis  temperatis 
ingruente,  hac  autem  regionibus  calidis  fere  pro- 
pria. 

Quamvis  veteres,  inter  quos  Patrem  ipsum  Me- 
dicinae enumerare  licet,  speciem  Biliosam  bene  de- 
scripserint, Spasmodicam  tamen  iis, vel  etiam  Cul- 
leno  notam  esse,  minime  constat ; aliis  in  tem- 
poribus antiquis  vere  depictam,  aliis  olim  prorsus 
ignotam  esse,  affirmantibus.  Mihi  tamen  vide- 
tur, talem  morbi  formam,  qualis  oras  Orientales 
• nuper  peragravit,  scriptoribus  etiam  sacculi  proxi- 
mi, aliquatenus  latuisse.  Sydeniiamus  mise- 
rum interdum  intra  horam  vicesimam  quartam 
morti  occumbere  tradidit ; atque  ideo  hanc  spe- 
ciem ei  medico  patuisse,  nonnulli  inepte  putant ; 
quid  enim  mirum  ? si  signis  solito  gravioribus, 

temporis  spatio  supradicto,  Cholera  quoque  Bi- 
liosa aegrum  improviso  opprimat.  Praeterea,  spe- 
cies quae  sub  lite  est,  inter  eas  a Culleno  tra- 
ditas vix  locum  habere  potest.  Cholera  huic  auc- 
tori Spontanea  idem  morbus  ac  Cholera  Indica 
Sauvagesio  * videtur  esse,  quam  a specie  Spas- 
modica haud  parum  discrepare  satis  probari  po- 
test. Cullenus  porro,  omnem  varietatem  Cho- 
lerae pendere  ex  secretione  bilis  aucta  habuit ; om- 
nes vero  medici  recentiores,  qui  morbos  Indicos 
tractaverint,  consentiunt,  speciem  Spasmodicam 
non  a bile  aucta  oriri,  sed,  e contrario,  quum  haec 
copiose  se  ostendat,  id  demum  sanitatis  redeuntis 
pignus  certissimum  haberi. 


SIGNA. 

Hominem  Cholera  praeeuntibus  signis  modo 
corripit,  modo  gradum  improviso  insidioseque  pro- 
fert. Nunc  anorexia,  nausea,  aliisque  aeger  labo- 
rat, atque  sese  praeter  solitum  habet ; nunc  dum 
somnus  cum  dulcis  arcte  complectitur,  hostis  in- 
vadit, atque  haud  raro  ante  diem  arripit. 


* Nosol.  Method.  tom.  ii.  p.  354. 

In  utraque  Choleras  varietate  signa  multa  si- 
milia fert  morbus : in  forma  autem  Spasmodica 
multo  graviorem  sese  ostendit.  Quum  Cholera 
Biliosa  quivis  aegrotat,  vomitus  enormes  adsunt, 
atque  per  alvum  degeritur.  Dejectiones  inter- 
dum vomitu  priores  accidunt ; saepius  tamen  si- 
mul occurrunt.  Quod  primum  ejicitur,  colorem 
subviridem  induit,  valdeque  amarum  est ; paula- 
tim  in  flavum  mutatur  ; ac  denique  bilis  supra 
infraque  erumpit,  nonnunquam,  ut  testatur  Cel- 
sus, “ nigra  et  varia  hepar  enim  supra  modum 
stimulatum,  suo  munere  non  apte  fungitur,  atque 
sanguis  niger,  in  bilem  nondum  conversus,  immu- 
tatus evadit.  Jamjam  Cholera  occupatum  tormina 
ventris,  et  tenesmus  facessunt ; spasmi  membra 
praecipue  inferiora,  musculosque  abdominis  accipi- 
unt ; ad  brachia  etiam,  quae  miris  modis  agitantur, 
extendunt.  Sitis  non  levanda,  cardialgia,  nausea- 
que urgent.  Urina  subfusca  est,  aliquandoque 
sedimentum  lateritium  deponit.  Dysuria  vel  etiam 
ischuria  quibusdam  in  exemplis  adest.  Morbi 
initio  sanguinis  circuitus  haud  multum  afficitur, 
paulatim  vero  pulsus  fit  celer,  debilis,  intermittit- 
que  ; extrema  sunt  frigida ; sudor  circa-  pectus 
frontemque  erumpit,  neque  cor  micans  diutius 
percipitur ; anima  deficit ; vultus  collabitur  ; oculi 

deprimuntur ; totumque  corpus  in  ruinam  trahi- 
tur. 

Hisce  de  Cholera  Biliosa  expositis,  narrare  om- 
nia quae  similia  in  forma  Spasmodica  occurrant, 
vix  oportebit ; nunc,  igitur,  ad  signa  huic  propria 
progredior.  Hic  quoque  simul  et  vomitus  et  de- 
jectio est ; colluvies  autem  non  biliosa,  sed  instar 
albuminis  ovi  ; regioni  epigastricae  calor  vel  dolor 
exardens  semper  adest,  et  aeger  aquam  gelidam, 
non  concedendam,  etiam  atque  etiam  exorabit ; 
sjiasmi  membra  ejus  et  abdomen  saevissime  tor- 
quent ; vires  paulatim  exhauriuntur,  adeo  ut  ex 
debilitate  et  spasmis  vix  spiritum  trahere  possit ; 
vox  faucibus  haeret,  atque  angor  saepe  animum 
premit,  quem  vultus  manifeste  declarat.  Oculi 
hebescunt,  tunicaque  adnata  sanguine  rubet;  urina 
nulla  redditur.  Cutis  rugosa  et  arida  est,  brevi 
tamen  tempore  sudore  gelido  humescit,  mortis 
prodromo.  Manus  nunc  mutationes  insolitas  sub- 
eunt, ungues  adunci  et  lividi,  et  palmae  exsangues 
fiunt ; ferreumque  in  somnum  miserandus  dilabi- 
tur. 

Hasc  quidem  sunt,  quae  in  hoc  morbo  notanda 
videntur.  Choleras  tamen,  ut  aliorum  morborum 
qui  genus  humanum  facessunt,  symptomata,  in 
diversis  multo  variant.  Alii  etiam  animum,  dum 

extrema  patiantur,  retinent ; in  aliis,  affectiones 
cerebri  satis  perspicuas  sunt.  Hic  spasmi  magis 
magisque  ingravescunt ; illic  vix  quidem  conspi- 
ciuntur. \ omitus  et  dejectio  nonnullis  in  exem- 
plis omnino  desunt,  quibus  Sydenhamus  Cho- 
leras sicca;  nomen  imposuit.  Pruritus  etiam,  vix 
tolerandus,  usque  ad  mortem  quosdam  vexat ; et 
trismus  et  hydrophobias  symptomata  interdum  ad- 
fuisse dicuntur. 

Piius  autem  quam  causas  hujus  mali  adveni- 
mus, notare  non  alienum  erit,  bilem  aliquando  in 
Cholera  etiam  Spasmodica  tandem  ejiciendam  es- 
se, quum  Natura  ipsa  medente,  aeger  cito  valetudi- 
nem pristinam  instaurabit. 


CAUSAS. 

Causas  quae  Choleram  movent  ab  auctoribus 
medicis,  in  Proximas  Remotasque  dividi  solent ; 
atque  eas  quoad  sciri  possint,  nunc  describere  cona- 
bimur. Quicunque  ante  oculos  Choleram  Bilio- 
sam habuerit,  vix  dubitare  potest,  quin  doctiss. 
Culleno  assentiatur,  causam  ejus  proximam 
esse  bilem  m intestina  supra  modum  effusam. 
Praeterea  vero  in  secretione  sic  aucta,  bili  tantum 
acrimoniae  inesse videtur, quantum  admotus  tumui- 

tuosos  intestina  excitare  valeat.  Causae  quae  hanc 
bilis  secretionem,  cum  auctam  tum  depravatam, 
promovent,  vel  quae  Excitantes  a medicis  nuncu- 
pantur, plurimae  sunt.  Inter  lias  ad  malum  confer- 
re videntur,  sudor  repressus,  quum  humores  qui 
per  cutem  excerni  debent,  in  corpus  rejiciuntur  ; 
frigus  ad  pedes  admotum  ; aqua  gelida  in  ventricu- 
lum sumpta,  corpore  supra  modum  calente  : fruc- 
tus quicunque  immaturi  (ut  vulgo  dicitur),  poma 
nimirum,  pyra,  cucumeres,  melones,  uvae,  fungi, 
aliaque  ad  coquendum  difficiliora.  Medicamina 
acriora,  emetica  violenta,  et  purgativa  drastica, 
hunc  morbum  concitare  feruntur  ; nec  exempla 
desunt  in  quibus  cholera  nauseam  maritimam,  in- 
gentem que  timorem,  secuta  sit.  Memorari  quo- 
que debet,  calor  aeris  praeter  solitum  validus,  qui 
sensum  et  mobilitatem  totius  corporis  mirum  in 
modum  auget ; ex  quo  hepar  admodum  stimula- 
tum, fel  et  copiosius  corruptumque  praebet.  Lux- 
us denique,  inter  causas  haud  immerito  recense- 
tur ; procliviores  enim  ad  malum,  qui  laute  atque 
opipare,  quam  qui  parce  et  cum  temperantia  vi- 
vunt, sine  dubio  videntur : 

“ At  simul  assis 


Miscueris  elixa,  simul  conchylia  turdis  ; 

Dulcia  se  in  bilem  vertent,  stomachoque  tumultum 
Lenta  feret  pituita.” 

De  morbo  a contagione  originem  ducente  infra 
perpauca  dicemus. 

Atque  haec  sunt  quae  praecipue  choleram  bilio- 
sam moveant ; alterius  vero  hujus  morbi  formae, 
causae  non  adeo  in  aprico  sunt ; adhuc  latent,  et 
fortasse  diu  latebunt.  Juvabit  tamen  novis- 
se, quae  hac  de  re  a medicis  proposita  fuerint. 
Hic  morbus  lethifer,  nunc  per  multos  annos 
Indiam  a Gange  usque  ad  Indum  grassatus 
est ; de  cujus  origine,  et  quomodo  propagatur, 
tot  opiniones,  quot  auctores  extant.  Non  de- 
sunt medici,  qui  hanc  pestilentiam,  plurimos  eo- 
dem tempore  locoque  invadere  intuentes,  a con- 
tagione specifica  originem  ducere,  affirment. 
Hanc  ad  sententiam  confirmandam,  plurium  in 
eadem  domo  aegrorum  exempla  proferunt ; nec- 
non  hominum,  qui  longe  remoti,  et  nulla  consue- 
tudine cum  infectis  conjuncti,  feliciter  libereque 
vixerint.  Alii  e contrario  malum  contagiosum 
esse  omnino  abnegant ; nec  pauci  quidem,  artis 
Apollineae  doctissimi,  hanc  in  sententiam  iverunt. 
Fundamento  vero  lubrico  nequaquam  innitun- 
tur ; medici  enim,  aliique  aegrotis  solatium  adhi- 
bentes, huic  morbo  ut  plane  contagioso,  non  ita 
obnoxii  sunt.  Oppida  quoque  exercitusque  haud 
raro  mane  adortus,  priusquam  terrae  nox  atra  in- 

cumbat,  plurimos  dira  cum  strage  interemit.  Sae- 
pe etiam  per  paucos  dies  magis  magisque  sae- 
vit, deinde  paululum  recedit,  majore  cum  vi  mo- 
do rediturus.  In  bis  aliisque,  qua;  limites  nostri 
commemorari  vetant,  cholera  morbis  contagiosis 
dissimilis  videtur  : sed  hoc  in  medio  relinque- 
mus. 

Quoniam  Epidemicus  neque  aetati,  nec  sexui, 
nec  ordini  parcit,  omnibus  correptis  qui,  si  auram 
qua  vescuntur,  excipias,  nihil  commune  habent ; 
plurimi  quidem  medici  aera  atmosphaericum  sicut 
causam  mali  remotam  spectant.  De  mutatione 
tamen  quam  subierit,  nil  pro  certo  habemus. 
Quidam  originem  ejus  ad  oxygenium  imminu- 
tum ascribere  non  dedignati  sunt ; nulla  autem 
fides  huic  opinioni  in  esse  potest.  Vis  porro  aeris 
electrica  aliis  rea  est ; atque  facinoris  molitorem 
hic  detexisse  credunt : “ lt  is  this  deficiency  (vis 
electricas),  produced  in  this  way  (aere  attenuato), 
and  other  ways,  whicli  I consider  the  great  cause 
of  the  Epidemic  Vix  denique,  ad  coeli  in- 
temperiem potest  attribui  malum,  neque  enim 
gradum  sistit  dum  temperatura  vel  imum  vel 
summum  calorem  ostendat ; nec  quum  nimbis 


* Vide  Orton’s  Essay  on  Epidemic  Cholera. 

longe  perstantibus,  humus  dulci  uligine  laetetur, 
nec  diuturna  siccitate  areat.  Igitur  de  rebus 
hunc  Epidemicum  excitantibus  caeca  caligine  er- 
ramus. Observare  nihilominus  liceat,  cholerae 
spasmodicae,  per  vigilias,  vel  frigus  ullo  modo  ad 
corpus  admotum  inductae,  exempla  sporadica  sca- 
tere. Causam  vero  proximam,  quae  aeque  fere  oc- 
cultatur, nonnulli  in  vi  cerebri  generisque  nervo- 
si  diminuta,  constare  existimarunt. 


SECTIO  CADAVERUM. 

Nunc  ad  indicia  in  eorum  cadaveribus  incisis 
reperienda,  quos  cholera  extinxerit,  festinamus  : 
haec  enim  rationem  quorundam  saltem  signorum 
medico  praebent.  Si  eos,  qui  a cholera  biliosa  ne- 
cati sint,  inspiciamus,  sequentia  notanda  sunt:  vis- 
cera saepe,  a vomitu  et  dejectione,  quibus  aegri  an- 
te mortem  vexati  erant,  a sede  solita  dimota  sunt : 
intestina  omnia,  sed  imprimis  duodenum,  foedata 
sunt  bile,  sese  in  ventriculum  pariter  extenden- 
te ; tenera  facta  sunt ; et  quaedam  etiam  signa 
inflammationis  et  gangraenae  ostendere,  quidam 
putant ; ductus  biliosi  mirum  in  modum  amplia- 

ti  sunt,  atque  vesica  fellis  magnopere  distenta 
est. 

Inspectiones  miserorum  vero,  quos  cholera 
spasmodica  e medio  sustulit,  alia  manifestant.  In 
capite,  sanguis  niger  venas  piae  matris  refercit,  et 
cerebri  ventricula  interdum  aliquantulo  seri  im- 
pleta sunt.  In  thorace,  pulmonum  venae  etiam 
sanguine  turgent.  Iratus  dextrum  cordis  eodem 
modo  distensum  videtur,  parte  sinistra  omnino 
depleta,  dum  pericardium  nihil  liquidi  includit. 
In  abdomine  plurima  notanda  deprehenduntur. 
In  venis  omenti,  mesenteriae,  et  ventriculi,  san- 
guis satis  abundat ; ventriculus  et  intestina  ma-  - 
terie  glutinosa  infarcta  reperiuntur,  et  signa  in- 
flammationis, nonnunquam  gangraenae,  induunt ; 
peritonaeo  quod  eis  obducitur,  sanitatis  humiditas 
deest.  Hepar  plerumque,  sanguine  in  eo  con- 
gesto, magnitudine  auctum  ; vesica  fellis,  bile  lo- 
cuples, multum  etiam  ampliata,  et  ductus  chole- 
dochus, antea  viventi  spasmo  arcte  astrictus,  mor- 
tuo  nunc  relaxatus  est,  nec  longius  vetat  quin 
atra  bilis  in  intestina  labatur.  Lien  haud  raro 
cruore  distenditur  : urinas  denique  vesica,  omni- 
no vacua,  penitus  collapsa  est. 

DIAGNOSIS. 

Cholera,  ait  doctissimus  Sydenhamus,  “ ab 
aliis  morbis  facile  cognoscitur  ac  si  in  forma  sim- 
plici sibique  propria  ingruat,  hoc  verissimum  est. 

Signa,  autem,  quas  ex  oxydo  arsenici  in  ventri- 
culum casu  consiliove  sumpto  oriuntur,  chole- 
ram adeo  referunt,  et  diagnosis  ita  obscura  est, 
ut  quum  periti  quoque  medici  erraverint,  res 
sic  confusas  dignoscere  vix  ego  conabor  ; sed  no- 
tare juvabit,  oculos,  in  venenatis,  lachrymis  suf- 
fundi ; pharyngem  oesophagumque  sensum  con- 
strictionis obtinere  ; labra,  linguam,  guttur,  par- 
tesque adjacentes  inflammari  ; totum  que  cor- 
pus maculis  lividis,  nonnunquam  eruptione  milia- 
ri obtegi.  Haec,  quoad  scio,  vix  ac  ne  vix  qui- 
dem cholerae  unquam  obtingunt.  Historia  porro 
mali,  si  exquiri  possit,  et  venenum  ipsum  vel  ocu- 
lis vel  arte  chemica  detectum,  cladem  satis  ma- 
nifestam redderent.  Haec  evenire  quoque  pos- 
sunt, tempore  anni  cholerae  prorsus  alieno. 


PROGNOSIS. 


Cholera  cujuscunque  speciei  sit,  vel  quacun- 

que  aetate  accidat,  semper  morbus  periculosissi- 
mus est.  De  ea  igitur  cautissime  sententiam 
nostram  dicere  oportebit.  Nisi  medicus  cito  ad- 
sit, atque  morbo  jam  incipienti  fortiter  obstet, 
spes  salutis  nulla  erit.  Si  signa  omnia  mitiora 
evadant,  adeo  ut  vomitus,  dejectiones,  spasmique 
parum  torqueant ; arteriarum  pulsus  haud  mul- 
tum turbetur  ; oculique  nitentes  non  ex  luce  re- 
cedant ; atque  extrema  calore  sibi  proprio  gau- 
deant, eventum  faustum  pradicere  licebit.  Sin 
autem  miserandus  deliret,  agre  spiret,  cor  mi- 
cans vix  detegi  possit,  sudor  gelidus  totum  cor- 
pus pervadat,  cutis  rugosa,  digitorum  apices  livi- 
di, et  ungues  incurventur  ; si  oculi  hebetes  sub 
palpebris  lateant ; facies  hippocratica  adstet,  alia- 
que signa  supradicta  ingravescant,  omnia  sunt 
ingrata,  mors  certissime  impendet,  citoque  veniet. 
Si  aegrotus  per  triduum  dolores  sustentaverit,  be- 
ne ominari  licebit ; si,  contra,  in  morbum  (quo 
nihil  facilius)  relapsus  erit,  extemplo  moribun- 
dus jacebit. 

i ' 

RATIO  SANATIONIS. 

In  saeculis  longe  praeteritis,  cholera  biliosa  sa- 
natio satis  perspecta  erat,  atque  ad  eandem  pa- 

rum  mutatam,  recentioris  quoque  aevi  medici  fu- 
giunt. Quoniam  bilis  copiosa  ac  praeter  solitum 
acris,  intestina  et  ventriculum  tantopere  vexat, 
blandis  diluentibus  haud  parce  propinatis,  eluen- 
da sunt ; eoque  aqua  pura,  a primis  temporibus 
adhiberi  solebat.  Gelida  a plurimis  antiquorum, 
scilicet,  Aretjeo  aliisque,  maxime  laudatur,  at- 
que nuperius  Cleghorn  *,  Hispaniae  medico- 
rum vestigiis  innitens,  eam  commendavit ; nunc 
tamen  aqua  tepida  ab  omnibus  usurpatur.  .dEger 
quoque  jure  pulli  tenerioris,  infusione  panis  perus- 
ti (quae  summa  laude  afficitur),  vel  lini,  et  aqua 
hordei,  utatur.  Enemata  etiam  mucilaginosa  cre- 
bro injicienda  sunt.  Medicamina  evacuantia 
nonnulli  extollunt ; remedia  quidem  nil  adju- 
vantia, sed  nociva,  nimirum,  praeclarus  Culle- 
nus  habebat ; idemque  testatur  Sydenhamus, 
scribens,  medicum  alvum  ducentem,  non  ab  eo 
differre,  qui  oleo  flammam  restingueret.  Proxi- 
mum est  medendi  consilium,  intestinis  sic  elima- 
tis, cum  motus  abnormes  compescere,  tum  spas- 
mos solvere;  ad  quod  efficiendum,  Opium,  cui 
nihil  aut  simile  aut  secundum,  maxime  valebit. 
Forma  in  solida  adhibeatur,  quamvis  ventriculus 


* Diseases  of  Minorea. 


16 


DE  CHOLERA. 


irritatus  haud  raro  respuat ; Tinctura  cum  aethe- 
re, aqua  Menthae  Piperitae  conjuncta,  aliove  quo- 
vis vehiculo  quod  gratiorem  reddat,  melius  con- 
veniat. Sin  autem  ventriculus  juncundissima  re- 
tinere abnegans,  haustum  quoque  rejiceret,  ene- 
mata  ex  opio  mox  injicienda  sunt,  semper  opem 
aegrotanti  latura.  Alia  inter  remedia  ad  hoc 
malum  sanandum  utilia,  nullum  fortasse  quam 
Colombae  radix  majorem  laudem  meruit.  Si  Per- 
cival*  dignus  fide  habetur,  ab  ejus  usu,  tormi- 
na etiam  molestissima  consopiuntur ; vomitus  de- 
jectionesque sedantur  ; bilis  acrior  contunditur  ; 
tumultus  intestinorum  quiescit,  atque  aeger  frac- 
tas vires  cito  redintegrat. 

Modi  choleram  spasmodicam  tractandi,  prout 
variat  tempus,  variarunt.  Medendi  autem  con- 
silia, si  morbum  respicimus,  haud  difficile  consti- 
tuenda videntur.  Imprimis  vero,  cor  ipsum  ma- 
lo oppressum  liberare  conandum  est ; spasmi,  ac- 
tionesque inordinatae  compescenda,  et  functiones 
laesae  integrandae  sint,  dum  vires  labentes  sufful- 
ciremus. Remedia  quae  ad  haec  quaesita  saepius 
respondebunt,  seriatim  brevissimeque  notabimus. 
Sanguinis  detractio  nuper  a plurimis  laudata  est, 


* Vide  Essays,  Medical  and  Experimental,  vol.  ii.  p.  7. 

atque  usum  experientia  satis  probavit.  Sunt 
pauci  vero  qui  utilitati  ejus  non  assensere ; sin 
autem  animum  ad  narrationes  recens  ex  India 
transmissas  adhibemus,  medicus  vix  culpa  vacare 
videbitur,  qui  hoc  tantum  remedium  neglexerit. 
Ad  spasmos  profecto  leniendos  magnopere  con- 
fert ; actionem  cordis  ciet,  circuitum  que  sangui- 
nis, non  antea  percipiendum,  promovet ; vires  de- 
nique reficit.  Opium,  venassectione  praegressa, 
extemplo  adhibendum  est,  quod  aeque  ac  in  spe- 
cie priore,  tum  in  spasmis  relaxandis,  tumque  vo- 
mitu sedando,  pollet.  Submuriatem  Hydrargy- 
ri  cum  Opio  conjunctam  augere  ejus  vim  sedati- 
vam, quibusdam  etiam  apud  Indiam  medicinam 
exercentibus,  visum  est ; et  hujus  mineralis  grana 
quindecim  vel  amplius  semel  devorantur.  An 
talis  in  Calomelane  dos  haereat,  multi  dubita- 
runt ; secretiones  vero,  vel  diminutas  vel  prorsus 
deletas  instaurando,  sanatio  multo  promovetur. 
A medico  hoc  malum  tractante,  balneum  quoque 
calidum  multo  cum  commodo  usurpatum  est ; 
vim  enim  spasmis  resolvendis  satis  efficacem  prae- 
bet, dum  sudor  exoptandus  tota  per  membra  per- 
manat. Caute  tamen  cavere  oportebit,  ne  reme- 
dium adeo  faustum  in  damnum  mutetur,  quippe 
quia,  animo  aegrotantis  deficiente,  sanguinis  con- 

gestui,  qui  multum  pertimescendus  erit,  ita  favea- 
tur. JEgrum  e balneo  surgentem  cubile  accipe- 
ret, atque  ei  stragulis  bene  succincto  potiones 
stimulantes  haud  parca  manu  praebendae  sunt. 
Dum  haustus  ex  alcohole,  vino  (a  Celso  mul- 
tum laudato),  Camphorae  mistura,  iEthere  Sul- 
phurico,  Oleo  Menthae  Piperitae,  aliisve  confec- 
tos epotet,  cataplasmata  ad  epigastrium,  vesicaeque 
aqua  calida  impletae  ad  extrema  admovenda  ; et 
partes  spasmis  convulsas  linimentis  stimulanti- 
bus sedule  perfricandae  sunt. 

Hisce  remediis  morbus  adhuc  in  limine  ple- 
rumque submovetur ; sin  autem  correptus  auxi- 
lia serius  arcesseret,  atque  malum  jam  per  longas 
moras  convaluerit,  parum,  eheu  ! medicus  prodes- 
se poterit.  Rebus  ita  se  male  habentibus,  ad 
galvanismum,  remedium  extremum  atque  ulti- 
mum, a quibusdam  decurritur,  ut  vis  generis  ner- 
vosi caduca  revocetur.  Nec  vero  desunt  exempla 
quibus  moribundum  paululum  renovaverit,  nulla 
tamen  in  quibus  sanitatem  pristinam  ulli  reddi- 
derit. 


FINIS. 


